Uredba Komisije (ES) št. 1762/2002

z dne 2. oktobra 2002

o spremembi Uredbe (ES) št. 3223/93 o statističnih informacijah glede izplačil izvoznih nadomestil za nekatere kmetijske proizvode, izvožene v obliki blaga, ki ga zajema Uredba Sveta (EGS) št. 3035/80

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih, ki veljajo za nekatere proizvode, ki izhajajo iz predelave kmetijskih proizvodov [1], kakor je bila nazadnje spremenjena z Uredbo (ES) št. 2580/2000 [2], in zlasti člena 20 Uredbe,

ob upoštevanju naslednjega:

(1) V luči razvoja sistemov informacijske tehnologije in stalne zahteve Komisije po razpoložljivosti izboljšanih statističnih informacij, je treba ustrezno prilagoditi obliko in obseg Komisiji sporočenih statističnih informacij, v skladu z Uredbo Komisije (ES) št. 3223/93 z dne 25. novembra 1993 o statističnih informacijah glede izplačil izvoznih nadomestil za nekatere kmetijske proizvode, izvožene v obliki blaga, ki ga zajema Uredba Sveta (EGS) št. 3035/80 [3], kakor je bila nazadnje spremenjena z Uredbo (ES) št. 1432/96 [4].

(2) Ob upoštevanju izboljšav informacijske tehnologije, manipuliranje s statističnimi informacijami v skupinah proizvodov ni več koristno. Sporočanje teh informacij v skupinah proizvodov se tako ne bi več smelo zahtevati.

(3) Člen 17(2) Uredbe Komisije (ES) št. 1520/2000 z dne 13. julija 2000, ki določa podrobna skupna pravila za uporabo sistema za odobritev izvoznih nadomestil za nekatere kmetijske proizvode, izvožene v obliki blaga, ki ga ne zajema Priloga I Pogodbe, in merila za določanje količin teh nadomestil [5], kakor je bila nazadnje spremenjena z Uredbo (ES) št. 1052/2002 [6], je razširil obseg blaga in znižal prag za določitev, ali to blago vsebuje visok odstotek nekaterih mlečnih proizvodov. Uredbo (ES) št. 3223/93 je treba prilagoditi tako, da bo ta sprememba upoštevana.

(4) Uredbo (ES) št. 3223/93 je torej treba ustrezno spremeniti.

(5) Ukrepi, opredeljeni v Uredbi, so v skladu z mnenjem Upravljalnega odbora za horizontalna vprašanja glede trgovine s proizvodi, pridobljenimi s predelavo kmetijskih proizvodov, ki niso našteti v Prilogi I k Pogodbi –

SPREJELA NASLEDNJO UREDBO:

Člen 1

Uredba (ES) št. 3223/93 se spremeni:

1. V členu 2 se črta prva alinea.

2. Člen 3 se nadomesti:

"Člen 3

1. Statistične informacije, ki jih zahteva člen 1, se pošljejo Komisiji v elektronski obliki, v formatu, ki ga določa Priloga C.

2. Statistični podatki o blagu, ki ga zajema Uredba Komisije (ES) št. 1520/2000 [7], za katerega so bila izvozna nadomestila odobrena prejšnji mesec, bodo razdeljeni z osemštevilčno oznako KN in bodo vsebovali:

(a) količino takšnega blaga, izraženo v tonah ali drugih določenih merskih enotah;

(b) v nacionalni valuti izraženi znesek izvoznih nadomestil, odobrenih prejšnji mesec za vsak zadevni osnovni kmetijski proizvod;

(c) količino, izraženo v tonah ali drugih določenih merskih enotah, vsakega osnovnega kmetijskega proizvoda, za katerega so bila nadomestila odobrena.

3. Za blago z oznakami KN 04052010, 04052030, 18069060 do 18069090, 19011000 do 19019099 in 21069098, ki vsebujejo na 100 kg izvoženega blaga najmanj 51 kg mlečnih proizvodov z oznakami KN 04021019, 04022119, 04051011 do 04059090 in 04061020 do 04069099, uvoženo iz tretjih držav po preferencialnem tarifnem režimu, statistične informacije vsebujejo:

(a) količino takšnega blaga, izraženo v tonah ali drugih določenih merskih enotah, za katero so bila izvozna nadomestila izplačana prejšnji mesec;

(b) v nacionalni valuti izraženi znesek izvoznih nadomestil, odobrenih za takšno blago prejšnji mesec;

(c) količino proizvodov "z oznakami KN 04021019, 04022119, 04051011 do 04059090 in 04061020 do 04069099, vključeno v izvozno blago, ki je bilo uvoženo iz tretjih držav po preferencialnem tarifnem režimu"."

3. Priloga A se črta.

4. Doda se Priloga C, katere besedilo je določeno v Prilogi te uredbe.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se za nadomestila, izplačana od 1. oktobra 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. oktobra 2002

Za Komisijo

Loyola De Palacio

Podpredsednica

[1] UL L 318, 20.12.1993, str. 18.

[2] UL L 298, 25.11.2000, str. 5.

[3] UL L 292, 26.11.1993, str. 10.

[4] UL L 184, 24.7.1996, str. 17.

[5] UL L 177, 15.7.2000, str. 1.

[6] UL L 160, 18.6.2002, str. 16.

[7] UL L 177, 15.7.2000, str. 1.

--------------------------------------------------

PRILOGA

„PRILOGA C

(Člen 3(1))

Za posredovanje po elektronski pošti se podatki posredujejo Komisiji v obliki "ASCII" tabele, kjer so posamezni stolpci ločeni s tabulatorji (tabela z omejenim naborom) in prva vrstica vsebuje naslove stolpcev, ali v katerikoli obliki, ki jo vnaprej odobri Komisija.

+++++ TIFF +++++

--------------------------------------------------